காதலின் தனிமை வலி அறிந்தேன்  - காதல் கவிதை

நீ ஒரு இடத்தில் நான் ஒரு இடத்தில் 
  நம் காதல் மட்டும் நம்மிடத்தில். 
 நம்மோடு கலந்த 
  நம் காதல் நினைவுகள் 
  நம்மை அடிக்கடி 
  ஒன்று சேர்ப்பதை நீயும் அறிவாய். 
 தூரங்கள் நம்மை பிரித்தாளும் 
  தூங்காத இரவுகளில் உன் நினைவுகளே 
  என்னை அரவணைத்து கொள்ளகிறது. 
 உன்னை சுற்றி திரிந்த பொழுதுகள் 
  இப்போது என்னை சுற்றி வருகிறது 
  நான் செல்லும் வழியெங்கும் 
  நீயும் என்னோடு பயணிப்பது 
  போலதான் என்னை உணரவைக்கிறது. 
 பேருந்தில் பயணிக்கும் போது 
 என் எதிரே அமர்ந்திருக்கும் காதலர்கள் 
  யாருக்கோ பயந்து பயந்து காதலன் கையை 
  இருக பிடிக்கும் காதலி அப்படியே நம் 
  காதலின் பேருந்து பயணத்தை 
  நினைவு படுத்தி செல்கிறார்கள். 
 சாலையில் ஏதோ நினைவோடு 
  நான் கடக்க என்னை கடந்து 
  கை கோர்த்து சிரித்தபடி 
  செல்லும் காதலர்களை பார்த்து 
  பொறாமையுடன் நீ இல்லாத தருணத்தை 
  தனிமையில் சுமந்து நிற்கிறேன். 
 அலைபேசியை காதில் சுமந்தபடி 
  மூச்சு விடாமல் பேசிக்கொண்டிருக்கும் 
  காதலர்களை பார்க்கையில் 
  உன்மீது சிறிய கோவம்தான் எனக்கு 
  எப்போது இப்படி பேச போய்கிறாய் என்னோடு. 
 தினம் நான் நிறைய காதலர்களை 
  வழிபோகனாய் சந்திக்கிறேன் 
  அனைவரும் நம்மைபோலதான் அன்பே 
 ஒவ்வொரு காதலரும் நம் காதலின் 
  ஒவ்வொரு நாட்களை நினைவு படுத்தி செல்கின்றனர். 
 உன்னை சந்திக்கும் நிமிடங்களை 
  நோக்கி நான் பயணிக்கிறேன் என்று 
  என்னை சந்திக்க போகிறாய். 
 வாழ்க்கை தேடலில் 
  நீ இல்லாமல் நான் இழந்த காதல் 
  நிமிடங்கள் உன்னால் மட்டுமே 
  மீட்டு தர முடியும் உன்னை 
  சந்திக்கும் நாட்களை எண்ணித்தான் 
  இன்றைய நிமிடங்களை இனிதே கழிகின்றன. 
 நம் காதல் நமக்கு தெரியாமலே 
  நீண்ட தூரம் பயணித்துவிட்டது 
 இந்த பயணத்தில்  நிறைய நாட்கள் 
  தனிமையிலே பயணித்துவிட்டோம் 
 எப்போது நம் தனிமை அகலும் 
  அன்றைய நாளே நம் காதலின் 
  முழுமையான நாள். 
 காதலிக்காமல் கூட இருந்துவிடலாம் 
  ஆனால் காதலித்துவிட்டு 
  சந்திக்காமல் இருப்பது 
  எப்படி சொல்ல அதன் வலியை 
 நிச்சயம் நீயும் உணர்ந்திருப்பாய் அன்பே. 
 தினம் தினம் நான் பார்க்கும் பலவற்றில் 
  உன்னைத்தான் உணர்கிறேன் 
  உன் அன்பையும் உணர்கிறேன் 
  உன்னை சந்திக்கும் போது இவை 
  அனைத்தையும் பகிர்ந்துகொள்வேன் உன்னோடு. 
 நீயில்லா நிமிடங்கள் என்னை எப்படி 
  வதைத்ததென்று அப்போது உணர்வாய். 
 இந்த தன்னிமையில்தான் உன்மீது 
  கொண்ட காதலை முழுமையாய் உணர்கிறேன் 
 நம் காதலை காதலித்து கொண்டே இரு அன்பே 
  விரைவில் வந்துவிடுகிறேன்.